Miss Universumi iludusvõistlusest oli kuu aega möödas
ning me Juliaga olime kooseluga kohanenud.
Ma tundsin esimest korda tõelist tasakaalu.
See võib kummaliselt kõlada, aga elu oli nagu tants.
Hotell oli taas esikohale tõusmas
ja Julia äri õitses pärast seda,
kui tema õhtukleit aitas Miss Colombial krooni võita.
Tundus, et me olime loonud püsiva ühise elu.
Ma ei tundnud, et tahan enamat.
Kuidas ma siis saan selle elu juurde naasta?
Mina peaksin sellele vastama?
See on 14-aastase jaoks suur surve.
Sa oled 14? Tõesti?
Mul on vaja su passi näha.
Kuule, Tío, küllap pole sa Juliaga nii halvas seisus, kui väidad.
Usu mind, Hugo. Julia ei taha minuga pistmist teha.
Ta justkui soovib mind igaveseks oma elust eemaldada.
Mul on suur au kuulutada välja,
et uhiuus Las Colinas on avatud…
See oli halb. Mida sa tegid?
Pigem on asi selles, mida ma ei teinud.
Aga selleks, et sa tõesti mõistaksid,
pean ma sulle teise loo rääkima.
Tähendab, kuna seinamaali paljastamiseni on veidi aega,
jõuaksid vist rääkida küll.
Tunnista, et sa igatsed mu lugusid!
Jah.
See algas nagu tavaline päev.
OPERATSIOONIDE JUHT
Ma läksin tööle, viimaks valmis oma toolil istuma.
Sa puudusid mu tooli loo ajal.
Aga ma avastasin, et see oli juba hõivatud.
Senjoor Vera. Kas meil oli koosolek plaanis…
Te pole senjoor Vera.
Tähendab, te pole õige senjoor Vera.
See kõlas valesti.
Ta pole teist tähtsam. Te olete tegelikult originaalne Vera.
Vera clásico.
Pole ammu näinud, Máximo.
Tuletan meelde: Ricardo Vera
oli Alejandro Vera noorem vend ja hotelli kaasomanik.
Hr Vera, tere tulemast Las Colinasesse!
Mulle meeldib, mida sa siin teinud oled.
Seetõttu tulingi.
Mul on sulle ettepanek.
Ma laienen oma hotelliäriga rahvusvaheliseks.
Ning pole paremat operatsioonide juhti,
kellega mu lipulaevast kuurorti avada.
Tõsiselt?
Kas teine hr Vera sellest teab?
Nüüd teab.
Kas sa tõesti üritad mu parimat töötajat üle lüüa, Ricardo?
Ja mis on see lipulaevast kuurort?
Me ju peaksime kõiges partnerid olema.
Sellal kui los hermanos Verad sõnelesid,
püsis mõlemal soeng võimatult täiuslikuna. Kogu stseen oli justkui telenoveelast.
Uskumatu, et sa jätaksid venna sellest ärist välja.
Meie ärist!
Me mõlemad teame, et sa oled aastaid minu kiiluvees olnud, Juan Alejandro!
Ja tagatipuks üritad sa minu Máximot varastada!
Palju hullem on see, et sa varastasid
minu naise!
Keegi pidi Alicia Guadalupele näitama,
mis on armastus!
Meie vanaema matusepäeval?
Lõpetage, härrad! Ma anun teid!
Appi!
Saatan võttis nende üle võimust!
Dulce nunnana?
Ole nüüd, Tío! Teame mõlemad, et seda ei juhtunud.
Räägi tõelist lugu.
Hea küll.
See oli isegi nunna ja särkide jandita sama dramaatiline.
Sa reetsid mind, Ricardo.
Loodetavasti Máximo teab, mis on talle õige.
Ja see on Las Colinasesse jäämine.
Máximo suudab enda eest otsustada. Verdad?
Mida sa kostad, don Máximo?
Ma pakun seda võimalust vaid korra.
Verad ei kauple eal.
Kuna Héctori esimene romaan oli hotellis kuum kaup
ja Diane hiilgas Miss Universumi šõul, oli neil paljutki tähistada.
Su järgmise peatüki terviseks, mi reina!
Esimese asjana naasen ma Daytime Emmyde auhinnagalale õhtujuhina.
Ma tõesti usun, et Susan Lucci võidab tänavu!
Mina arvan, et kõigi pilk on siis sinul.
Mida me Héctori vabal päeval teeme?
Me kolmekesi?
Võiksime banaanipaadiga sõita ja siis basseini ääres bingot mängida,
enne kui vaatame pidžaamades filmi „Porky's“.
Chad, kas sa tunned end hästi? Sa tundud palavikuline olevat.
Mida? Ei! Mul on enesetunne hea! Pole eal parem olnud.
Kuna läksime Gloriaga lahku ning ma jään igavesti vallaliseks,
elan nagu kapral Diem.
No tõesti tore, et sa kähku üle said.
Mine uuri õige selle banaanipaadi kohta.
Hea mõte.
- Meil on Chadiga probleem. - Jah!
Me ei saa enam üldse kahekesi olla.
Kolme käest kinni hoidva täiskasvanuga jalutuskäik rannas on veider.
Ma üritasin ta käest lahti lasta, edutult.
Ma muretsen ta pärast, mu arm.
Tead, mind ootab ees suur seiklus ja…
Kuidas ma seda teen, kui mu poeg on uppumas?
Chad ja Gloria peavad saama kuidagi ära leppida.
Jah, aga kuidas? Gloria keeldub Chadiga kohtumast,
kuigi Chad on talle mitu, mitu kurba häälsõnumit saatnud.
Ma kuulsin 12 pealt. Ühe ajal ta lihtsalt halises.
- Jah, tal on see kombeks. - Ay…
No kui nad pole nõus kohtuma…
siis peame nad salaja kokku viima.
Kõlab nagu see menufilm „Lõks vanematele“.
Või siis nagu Ameerika film, milles kaksikutel on kohutavad parukad.
Mul pole aimugi, mis see on.
Vaatasin kõike, mille olin rohke vaevaga Las Colinases üles ehitanud,
ja pidin suure otsuse tegema.
Memo, kas saame hetke rääkida?
Oi, Máximo. Tere!
Vabandust, need luiged meenutavad pigem tuvisid.
Lihtsalt imik hoidis mind ja Lorenat kogu öö üleval.
Aga tead mida?
Ma suudan taset tõsta, sest magamine on nõrkadele.
Olgu, nüüd sa lihtsalt voldid õhku.
Aga pole viga. Ma lihtsalt vajan väga suure otsusega abi.
Ma kavatsen Julia kätt paluda.
Issand!
Issand! Tõsiselt räägid?
Ma pole eal milleski kindlam olnud. Ning ma vajan asja õnnestumiseks su abi.
Muidugi aitan!
Oot-oot. Pea hoogu.
Sa ei rääkinud Memole Ricardo Vera pakkumisest?
Arvasin, et see on suur otsus, millega sa abi vajasid.
Mulle küll meeldivad puändid, Hugo,
aga tööpakkumine vaid kinnitas seda, et ma olin täpselt õiges kohas.
Ma ütlesin Ricardole ära.
Aeg oli lõpetada „järgmise suure asja“ püüdmine
ja pühenduda elule Acapulcos koos Juliaga.
Aga sellal kui mina jäin paikseks, valmistus mu pere Saraga hüvasti jätma.
Nora?
Mis kosmosemasin see on?
See on mõistagi NordicTrack, mu arm!
Mu ülemus sai uue mudeli
ja kuna tema aednikul on vaid üks jalg,
andis ülemus vana masina mulle.
Aga sa ju tahtsid Sara toa puutumatuna hoida,
et saaksid tema voodis lamada ja patja nutta, kui teda igatsed.
Nii oligi plaanis, aga Sara soovitas meil toaga midagi ette võtta.
- Seega ma teen siia meie treeninguruumi. - Jah, nii on hea.
Minu arvates on kõhe, kui vanemad laste tube puutumatuna hoiavad.
Kes tahab ajakapslit oma kõige piinlikumatest aastatest?
Lisaks, Esteban,
saan ma kodus käies diivani peal magada.
Ning ei tahaks küll morbiidselt rääkida…
aga donja Rosita ei ela igavesti.
Aga üritas küll. Donja Rosita elas 106-aastaseks.
Mu arm, arsti sõnul pead sa rohkem trenni tegema.
Ja arvestades su ema toitu, mida sa iga päev sööd,
on aeg midagi uut proovida.
Seakamar on hea valguallikas ja sobib praetud ube süües lusikaks.
Kogu see lause oli ebatervislik, mu arm.
Ole nüüd! Arst käskis, seega proovime järele.
Ma ei roni selle peale. Lihtsalt vabane sellest.
See on lõbus! Tule nüüd!
Ei, Nora, por favor. Ära avalda mulle survet. Olgu?
Mida ma valesti ütlesin?
Järgmine päev valmistusin mina
alluvatega abieluettepaneku jaoks. Diane üritas aga teist paarikest aidata.
Aga kuna Gloria ja Chad olid oma suhte salajas hoidnud,
ei teadnud Gloria, kes Diane on.
Nii põnev, et sa kaalud siin rannaürituse korraldamist, Mildred.
Kullake, see on hoopis minu jaoks põnev, usu mind.
Mina ja mu abikaasa oleksime pidanud juba ammu abieluvannet uuendama.
Kui kaua olete siis abielus olnud?
Kaksteist aastat. Me tutvusime rannal.
Mu varbarõngas jäi mu abikaasa metallidetektori külge kinni.
Ta otsis aaret ja leidiski selle!
Olgu, see on imearmas!
Mis tema nimi siis on?
Diane oli mõelnud kõige peale, välja arvatud…
Chad.
Samal ajal korraldas Héctor Chadile „aardejahi“,
juhatades tema samasse kohta, kuigi see oli veidi…
See on liiga lihtne, justkui lapse jaoks loodud.
Mina olen täiskasvanu.
Oh, pulgakomm!
„Ära muretse, see on peaaegu käes.
X on leitud, kui tema lokkis juukseid näed.“
Lokkis juuksed, siinse õhuniiskusega? Kas saaks konkreetsemat vihjet, Héctor?
Oot, Gloria on see X?
Ja ceviche't on kolme sorti?
Jah, muidugi. Ning…
Chad? Mida sina siin teed?
Ema, kas see on „Lõks vanematele“?
See kõik oli minu idee. Palun ära ole tema peale pahane.
Mina olen tema ema Diane.
Mis teie perel viga on?
Kas teile ei tule pähe teised nimed? Nagu Paul, Dave, Ramon, Andrew…
Te olete halvimad valetajad!
Ja petjad! Üllatav, et sa oma uue pruudiga pole.
Millest sa räägid?
Miss Universumi iluduskuningannast. Nägin teid kallistamas.
Héctor üritas mind Turksi ja Caicosega paari panna,
aga ma rääkisin vaid sinust.
Naisi oli siis kaks?
Te olete teineteise jaoks täiuslikud.
Gloria, sa küll oled endast väljas,
aga kui sa käisid hiljuti meie hotellis,
siis sul ikka on mu poja vastu tundeid.
Ma ei kavatsenud sinna tulla,
aga kui kuulsin oma automaatvastajas teda laulmas JuanGa laulu „Querida“
mu elu halvimas hispaania keeles,
siis ma arvasin, et peaksin ta vähemalt ära kuulama. Seega…
Mu abieluettepaneku detailne plaan oli täiuslikult käivitatud
ja aeg oli peaaegu käes.
Tõin sulle hea pudeli ja raputasin seda, et pauk oleks korralik.
Mida? Ei… Seda ei tehta nii…
Vahet pole. Täiuslik. Aitäh!
Sa jääd võttele ette!
Máximo! Ma sain mariachi'd!
Sa näed hea välja, Memo!
- Julia on siia teel! - Kõik kohtadele!
Minu arust on ta siiski su jaoks liiga hea, aga edu sulle!
Aitäh.
Ta tuleb! Minge!
Hei!
Lupe sõnul sa otsisid mind?
Jah, pole suur asi. Tahtsin vaid sulle midagi öelda.
Olgu. Noh, kui pole suur asi, kas ma võin oma uudist esimesena rääkida?
Jah.
Mäletad mu hommikust telefonikõnet? Mulle helistati Diorist.
Mis veider sõna see on?
Mi amor, see on Euroopa suurim moemaja.
Mida ma räägin? Nad on kogu maailma suurim!
Issand, see on vapustav!
Ning nad pakuvad mulle praktikandi kohta. Pariisis!
- Mida? - Jah! Kõik käib nii kiiresti.
Nad on valmis üürima mulle lofti, kust näeb osaliselt Eiffeli torni.
Aga pean järgmine nädal alustama.
Mida sa arvad?
Mida ma arvan sellest, et sa kolid Pariisi?
Meie elu on siin, Julia.
Ma tean, mi amor, aga selliseid asju ei juhtu mitte kunagi.
Kuule, sa võid algul mul külas käia.
Või mõnes uhkes Pariisi hotellis töökoha leida.
- Ooh la la! - Ei ole „ooh la la“!
Meil oli plaan.
Ja see on siin, Acapulcos.
No vahel plaanid muutuvad.
Sina ju käsid alati suurematest asjadest unistada.
Aga kõik, mille nimel ma vaeva nägin, on siin!
Sa tahad vedada mu võõrasse linna, kus pean otsast peale alustama?
Parem ütle neile ära.
See on minu jaoks tohutu võimalus.
Uskumatu, et sa pole isegi valmis seda kaaluma.
- Uskumatu, et sa oled nii isekas. - Qué?
Ka mina sain tööpakkumise, aga keeldusin.
Mul on nägemus meie tulevikust, Julia!
Mul on plaan! Sina aga tahad äkitselt kõike hüljata.
Ma ei hülga midagi.
Asi saab siiski me jaoks toimida.
Sinu jaoks ehk.
Aga minu jaoks mitte.
Máximo, ma ei suuda uskuda, kuidas sa praegu minuga räägid.
See pole mees, kelleks ma sind pidasin.
Ega mees, kellega ma olla tahan.
Ei. Sa tahad olla mehega, kelle nimi on François.
Ta sööb praegu Champs-Élysées'ga tigusid!
Champs-Élysées on tänav!
Tead mida?
Aitäh, et tegid selle otsuse kergeks.
Tahan äkitselt kähku Pariisi jõuda.
Memo, mis juhtus?
Ma aina kordan seda hetke oma peas.
Kõik, mida ma tahtsin, oli mu ees.
Ma kujutasin ette meie ühist tulevikku.
Unistuste pulm, maja Las Brisases vaatega kaljudele ja kolm last.
Eleanora, Martha ja Diego.
See plaan oli nii täius…
Issand.
Selles asi ongi!
Milles?
Ära kordki ole krüptiline.
Mul pole siin palju aega. Pean esmaspäeval kooli naasma.
Hiljem selgitan. Otsi Julia üles ja saada ta meie paika.
- Mitte prügikonteineritega paika! Teise. - Või siis otsi ta ise üles.
Sa saad hakkama, Hugo. Ma usun sinusse.
Jäätisevana Juanita! Aitäh, et aitad meid avamise puhul.
Su isa tegi mitu aastat selle hotelli rõõmsamaks.
Nii, millist ma tahan…
- Palun šokolaaditükkide ja ströslitega. - Kohe saad!
Eso.
Julia! Kas sul on hetk aega?
VANAMOODNE JÄÄTIS
Paistab, et vist on. Jep.
Kas sa saaksid mu tío'ga teie paigas kohtuda?
- Prügikonteineritega paigas? - Teises.
Tõsiselt? Praegu?
Miks ta seal kohtuda tahab?
Ausalt öeldes pole ma kindel.
Ta rääkis mulle lugu sellest, kuidas te seal tülli läksite.
- 1986. aastal. - Jah, tol päeval.
Ma ei saanudki üle sellest, kui paindumatu su onu oli.
No kogu asi oli talle ootamatu, sest ta tahtis su kätt paluda.
Oot, mida?
Sa ei teadnud?
Ta tahtis mu kätt paluda?
Olgu, kuule…
- Ma tean, et mu tío pole täiuslik, Julia. - Nojah…
Aga ta on mulle sinust pikalt rääkinud.
Ma olen seda näinud, Julia.
Tema armastus sinu vastu on tõeline.
Lihtsalt mõtle järele. Olgu? Ta ootab teie paigas.
Sinu jäätis!
Oi, mul ununesid ströslid.
Sí.
Chispitas.
Tío, miks sa Juliale abieluettepanekust ei rääkinud?
Sa rääkisid sellest talle? Ma ei tahtnud, et ta eal teada saaks.
Eriti pärast seda, kui halvasti ma tol päeval reageerisin.
Kas arvad, et ta tuleb?
Jäätisevana Juanita teeb talle jäätist,
seega tal võib veel tund-kaks minna.
Saaksin viia meie mõtted mujale 1986. aasta lugu lõpuni rääkides.
See võib mu närve rahustada.
Nalja teed? Ka mina olen ärevil!
Vii mind siit minema.
Palun tõesti vabandust, Gloria. Ma olen kohutav valetaja.
Seetõttu vääratasin Miss Universumiga. Ma ei maininud seda tööl meelega.
Võib-olla, aga mainisid siiski. Ja see tegi mulle väga haiget.
Ma lihtsalt ei tea, kas saan sind enam usaldada.
Ma mõistan seda. Ka mina ei usaldaks mind.
Kui aus olla… Tõtt-öelda ma ei tea, mida paganat ma teen.
Milline üllatus!
Tõsiselt ka. Kohtingutel käimise ja sinu asjus…
Ma olen nõutu.
Ma kasvasin üles ilma isata
ega teadnud, milline üks tõeline suhe on.
Mu ema sai üksi vapustavalt hakkama, aga armuasjade puhul olen ma…
Ma olen justkui ikka laps, kes üritab kõigest sotti saada.
Tahan su jaoks suureks kasvada.
Aga mitte liiga suureks.
Tõeliselt jama on see, et ringi hiilides
ei saanud me päris esimesel kohtingul käia.
Alustame õige otsast peale. Kohe praegu.
Kahju oleks lasta sel toredal einel rasku minna.
Nad kasvavad kähku suureks.
Chadil on nüüd ka võrratu eeskuju.
Sinu näol, mu kuningas.
Tere!
Me tegime viimase hetke sisseoste ja vaata, mille leidsime!
Näe!
Ma ostsin
dušikorvid.
Ülikooli ühiselamu jaoks.
Ma ostsin meile ka paar tükki,
et sa ei ajaks enda šampooni minu omaga segi.
Aitäh.
Ma pean asjad lõpuni pakkima.
Aitäh.
Mis viga?
Sa küll tahad, et ma NordicTrackist vabaneksin,
aga ma üritan aidata sul tervislik olla.
Ma tean.
Lihtsalt raske on Sara tuba sedasi näha.
Ma pole valmis temaga hüvasti jätma.
Oi, mu arm…
Ka mina pole valmis.
Aga tema toast treeninguruumi tegemine viis mu mõtted mujale.
Ma mõistan seda.
Mind rõõmustab nii väga see, et sa hoolid mu lastest,
nagu nad oleksid su enda omad.
Tead…
üks lohutav asjaolu on see,
et meil on siis rohkem aega iseenda jaoks.
Eso sí.
Jätke jutt!
Ma üritan „ALF-i“ vaadata.
Pärast minuga tülitsemist läks Julia koju kohvrit pakkima
ja lahkus enne, kui ma sinna jõudsin.
Ta otsustas ööbida Lorena pool enne oma hommikust lendu Pariisi.
Tants oli läbi.
Ja iroonilisel kombel ootas mind ees veel üks emotsionaalne hüvastijätt.
Mis viga, Máximo?
Oled kuri, sest võtsin lennukis kuulamiseks su Menudo kassetid?
Ei, mul pole viga…
Oot, mida?
Sa ju vihkad Menudot.
Noh…
Nendega meenub mulle, kui tüütu sa oled.
Ma olen su üle uhke, Sarape.
Sa hakkad New Yorgis laineid lööma.
Sa oled vapram kui mina.
Miks? Lendamise pärast?
Pole viga. Kuuldavasti saab lennukis tasuta pähkleid.
Ei. Väga vapper on sinust lasta Saral välismaal õppida.
Mina hoidsin Estebanist liiga tugevalt kinni.
Tore, et sina sama viga ei teinud.
Aitäh.
Aga kuna sa seda juba mainisid, siis lennukid tõepoolest teotavad Jumalat.
Seetõttu nad alla kukuvadki.
Me läheme taevasse vaid Tema abil, mitte enda meetoditega.
- Nii, see on viimane. - Ay.
Sa oled nüüd valmis NYU jaoks.
Ühendriikides.
Ongi siis aeg hüvasti jätta…
- Esteban. See pole hüvastijätt. - Tõsi.
Hüvastijättu peetakse tihti lõplikuks, aga see on loogiliselt ebatõenäoline.
Ühe asja lõpp on teise algus.
Mõnes kultuuris on tervituseks ja hüvastijätuks sama sõna.
Ja kõike arvestades ei tea me hauatagusest elust…
Ma lähen selle lennuki peale tänu sinule.
Aitäh, Estebanaator.
Kas ulataksid selle?
Toma, toma, toma.
Kas oled kombes?
Ma ei tahtnud emale tema suure reisi eel Juliast rääkida.
Jah. Lihtsalt kurb on teid lahkumas näha.
Pole viga, kui sa mulle rääkida ei taha.
Aga milles ka asi poleks, sa leiad alati lahenduse.
Ära seda unusta. Ma armastan sind.
Lend 410 Pariisi võtab nüüd reisijaid pardale.
Ma küll olin alati püüdnud saada kõike, mida tahtsin,
aga tol hetkel
ei suutnud ma takistada Juliat püüdmast kõike, mida tema tahtis.
Kuulge… Kuulge…
Tubli töö, aga kas võiksite midagi vähem nukramat laulda?
Äkki Air Supply „All Out of Love“?
Või Journey „Separate Ways“.
Jätkake ajurünnakut.
Ei, ma tean…
Senjoor Vera, te olete veel siin.
Máximo, võta istet!
Ma küll ütlesin, et Verad ei kauple eal,
aga ma teen ainukordse erandi.
Kas sa kaaluksid 30% palgatõusu nimel Las Colinasest lahkumist?
Ilma Juliata polnud mul enam midagi kaotada.
Ma kaaluksin seda…
20% osaluse eest uues kuurordis.
Sa oled hull.
Saad kolm protsenti.
Viis protsenti.
Ning võin oma tiimi palgata.
Ärge muretsege, boss. Kui ta läheb, olen ma teie uus operatsioonide juht.
Jah.
Sa oled muidugi teretulnud avaldust esitama.
Tol päeval muutus kõik, Hugo,
ning algas terve uus peatükk.
Aitäh, et oma loo rääkisid, Tío.
Mul on Julia pärast kahju, aga ehk meil tasub…
Ta tuli!
Lase jalga!
- Lase jalga! - Hea küll, jeerum!
Sa tulid.
Mul polnud plaanis…
enne kui Hugo abieluettepanekut mainis.
Miks sa sellest mulle kunagi ei rääkinud?
Sest ma tegin tol päeval kõik valesti, Julia.
Ma soovin, et oleksin nii paljusid asju öelnud
ja teinud.
Aga ma olin tollal
niivõrd keskendunud oma ettekujutusele muinasjutulisest elust…
et ma tegin plaane ilma sinuta.
Nagu alati.
Julia.
Kuula mind ära.
Sul olid omad unistused,
aga need ei sobinud kokku plaaniga, mille ma olin hoolikalt koostanud.
Tol päeval olin isekas mina,
mitte sina.
Ja palun vabandust.
Ma tõukasin sind eemale.
Ning sa tegid õigesti, et lahkusid.
Aga tea seda, et…
„Kogu mu süda on sinu päralt.
See kuulub sulle ning jääks sinuga,
kui saatus peaks pagendama ülejäänu minust
su seltsiks igaveseks…“
„Jane Eyre“.
Üllatav, et sa suudad seda siiani tsiteerida.
Noh, peaaegu tsiteerida.
No es „seltsiks“, es „seltsist“.
- Seltsist. Claro. - Jah.
- Mul pole inglise keel veel selge. - Jah.
Julia.
Palun kuula mind ära.
Oot. Vaata!
Ma olen koostanud uue ülidetailse plaani.
Sinu jaoks. Minu jaoks.
Meie tuleviku jaoks.
- Tõsiselt? - Jah.
Väga tõsiselt.
Siin see on.
Midagi pole kirjas.
Täpselt nii!
Tead, miks?
Miks?
Sest plaani polegi.
Ma olen kõigele avatud,
kui sina oled ka.
Võime püüda oma unistusi koos või eraldi!
Meil ei pea üldse unistusi olema.
Võime lihtsalt pingil istuda ja churro'sid süüa.
Nagu kaks vanainimest.
See kõik on väga armas.
Aga…
lihtsalt üllatav, et sa ei üritanud mingi suure dramaatilise žestiga…
Ei.
Sel korral ei mingeid teatraalsusi.
Ma võtsin õppust.
Pakun vaid puhast paberilehte…
et saaksime oma lugu koos kirjutada.
Ei… See on taasavamise puhul. Ei-ei.
Peatage muusika!
See pole suur žest!
See pole ka.
Need olid üllatus taasavamise jaoks!
Vaat seda pidu olen ma päriselt pikisilmi oodanud.
Lihtne eine mu vanimate sõprade ja pereliikmetega.
Ma olen siin alati tundnud rohkelt rõõmu ja rahu.
Ma olen nii uhke kõige üle, millega Las Colinase taas ellu äratasime.
Seega, salud!
Salud!
Aga nüüd on aeg see paik tulevikku viia.
Loodetavasti on see tulevik täis uusi mälestusi ja lapselapsi.
See on vihje, Paloma.
Rahu, isa!
Ja sinu jaoks olen ma donja Paloma.
Donja Paloma.
See kõlab hästi. Ning ma armastan võimsaid naisi.
Kuule, Máximo.
Sul on siin publik olemas. Räägi meile mõni lugu.
Ei-ei…
Näiteks räägi sellest, kuidas tennisistil tuli parukas ära.
Või sellest, kuidas sa surnukeha peitsid.
Või sellest, kuidas sa äärepealt mu kätt palusid
ja mu lähimad sõbrad seda varjasid.
Lubasime selle endaga hauda viia.
Ma ei rääkinud isegi Memitole ega Lupitale.
Ay, Papá!
Tead, Memo…
Ma vist pigem kuulaksin kellegi teise lugu.
Lihtsalt vahelduseks.
Tõlkinud Silver Pärnpuu